Senatorii au respins autonomia Ținutului Secuiesc, într-o ședință convocată de urgență. Proiectul trecuse tacit de Cameră.
PSD și PNL s-au acuzat reciproc pentru că legea a
trecut tacit de Camera Deputaților. Proiectul urmează să fie respins într-o ședință de
urgență a Senatului. Legea prevede că Ținutul Secuiesc e compus din
județele Harghita, Covasna și Mureș.
Probabil a ajuns și
la tine informația că o lege care acordă autonomie și nu numai Ținutului
Secuiesc a trecut tacit de Camera Deputaților. E un subiect care a creat vâlvă,
chiar dacă de la acest pas și până la aplicare e cale lungă, ca să nu zic că e
imposibil, având în vedere ce spune Constituția și anume că România e stat
indibizibil.Vâlva creată au observat-o și politicienii, care s-au grăbit să se acuze reciproc pentru ce s-a întâmplat în Camera Deputaților. Liberalii au spus că e vorba despre un troc între PSD și UDMR, care a inițiat proiectul. Șeful social-democraților, Marcel Ciolacu, a spus că partidul nu susține autonomia Ținutului Secuiesc și că legea va fi respinsă în Senat. Ceea ce s-a și întâmplat.Proiectul prevedea că
Ținutul Secuiesc ar urma să fie compus din județele Covasna, Harghita și “scaunul
istoric Mureș" și să aibă un președinte cu un mandat de patru ani. În plus,
limba maghiară ar urma să aibă același statut ca și limba oficială a statului.